ПРОТОКОЛ № 19/11.10.2023г.

На 11.10.2023г. се проведе заседание на ОИК- Петрич.

Присъстват: Борислав Сотиров Коконов, Славянка Георгиева Тимова, Валентина Георгиева Димитрова, Валентина Георгиева Султанова, Георги Методиев Велков, Елена Гришева Георгиева-Великова, Велина Георгиева Пиргова, Велина Бончева Банчевa, Петьо Георгиев Костадинов, Рилка Любомирова Филипова и Ани Димитрова Паункова

Отсъстващи: няма

Заседанието бе открито в 17.30 часа от Борислав Сотиров Коконов-председател на ОИК-Петрич. Същият констатира наличието на кворум и обяви точките **в ДНЕВНИЯ РЕД**, както следва:

*1.Докладване на постъпило писмо изх.№37-00-82-002/10.10.2023г. от Общинска администрация Петрич, регистрирано с вх.№194/10.10.2023г. от общия регистър на ОИК, изискана във връзка с жалба входящ* ***№190/06.10.2023 г****. от Иван Георгиев Стоилков и жалба с входящ* ***№193/08.10.2023 г****. от представителя на ПП ИМА ТАКЪВ НАРОД - Красимир Георгиев Ангелски и произнасяне по жалбите.*

*2.Докладване на постъпило Заявление за гласуване с подвижна избирателна кутия /адресирано до кмета на общината/, регистрирано с вх. № 199/11.10.2023г. от общия регистър на ОИК.*

*3.Докладване на постъпило предложение от ПП „ДПС”, представлявано от Марио Любчов Минев за замяна на член на СИК.*

*4. Докладване на постъпило на електронната поща на ОИК уведомително писмо с указания от ЦИК, регистрирано с вх. №201/11.10.2023г. от общия регистър на ОИК Петрич*

**По т.1 от ДР:**

ОИК Петрич реши да обедини за съвместно разглеждане жалби с входяш **№ 190/06.10.2023 г**. от Иван Георгиев Стоилков и входяш **№ 193/08.10.2023 г**. от представителя на ПП ИМА ТАКЪВ НАРОД - Красимир Георгиев Ангелски, тъй като съдържат едно и също оплакване.

Постъпило е писмо изх. № 37-00-82-002/10.10.2023г. от Общинска администрация Петрич, регистрирано с вх. № 194/10.10.2023г. от общия регистър на ОИК, с което са представени Заявление вх.№ 94-00-6477/27.09.2023г. от Александър Кирилов Треновски, в качеството му на кмет на кметство с. Кавракирово за разрешаване ползване на отпуск от 27.09.2023г. до обявяване на резултатите от изборите, както и Заповед № 1416/2023г. на инж. Минка Салагьорова – зам. Кмет по „ТСУ, С и Б” в ОбА Петрич, временно изпълняваща длъжността Кмет на община Петрич, съгласно Заповед № IV-А-246/26.09.2023г. на Кмета на Община Петрич, за разрешаване ползването на платен отпуск на Александър Кирилов Треновски като кмет на кметство с. Кавракирово за времето от 27.09.2023г. до обявяване резултатите от изборите за общински съветници и кметове, насрочени на 29.10.2023г.

ОИК Петрич служебно удостоверява, че Александър Кирилов Треновски е регистриран като кандидат за кмет на кметство с. Кавракирово за местни избори, насрочени за 29.10.2023г. с Решение №147-МИ/26.09.2023 ОИК –Петрич.

ОИК Петрич констатира, че община Петрич е изпратила поисканата информация и документи, доколкото с писмо изх. № 13/10.10.2023г. ОИК Петрич е оттеглила искането си за представяне от община Петрич на информация и документи относно извършваните СМР на територията на с. Кавракирово от 01.10.2023г. до настоящия момент и кои са фирмите изпълнители на тези СМР.

От така събраните доказателства е видно, че Александър Кирилов Треновски е в отпуск за времето от деня, следващ регистрацията му, като кандидат за кмет на кметство с. Кавракирово до обявяване на резултатите от изборите, тоест изпълнил е задължението си по чл. 161 от ИК.

Относно постъпили жалби с входяш **№ 190/06.10.2023 г**. от Иван Георгиев Стоилков и входяш **№ 193/08.10.2023 г**. от представителя на ПП ИМА ТАКЪВ НАРОД - Красимир Георгиев Ангелски, ОИК Петрич е компетентна да се произнесе относно спазване разпоредбите на Изборния кодекс. В тази връзка, от събраните доказателства се установи, че Александър Кирилов Треновски, в качеството му на кмет на кметство с. Кавракирово е в отпуск за времето от деня, следващ регистрацията му, като кандидат за кмет на кметство с. Кавракирово до обявяване на резултатите от изборите, тоест същият е изпълнил е задължението си по чл. 161 от ИК, предвид което и двете жалби в тази им част са неоснователни.

Относно твърденията за нарушаване разпоредбите на чл. 168, ал. 3 от ИК, в подадените жалби не са изложени твърдения и не са представени доказателства за финансиране кампанията на Александър Кирилов Треновски, като кандидат за кмет на кметство с. Кавракирово, чрез използване на публични средства, не се представиха и доказателства за провеждане на агитация от страна на същия в разрез с разпоредбите на Изборния кодекс. И към двете жалби са приложени електронни носители съдържащи един и същи видеоклип, от който не се установяват твърдените в жалбите нарушения, а именно провеждането на агитация.

Останалата част на жалбите, относно изложените твърдения за възлагане на строително-монтажни работи, упражняването на контрол върху възложените СМР и данни за конфликт на интереси, както и правилното прилагане на ЗОП, ОИК Петрич оставя без разглеждане доколкото произнасянето по така наведените твърдения излиза извън правомощията на изборната комисия.

#### След като обсъди твърденията в жалбите и съобрази получената информация от ОбА–Петрич и на основание чл.87, т.22  от ИК, ОИК Петрич взе следното

**РЕШЕНИЕ № 195-МИ/11.10.2023г.**

**Оставя без уважение депозираната жалба с входяш №190/06.10.2023 г. от Иван Георгиев Стоилков, като неоснователна.**

**Оставя без уважение депозираната жалба с входяш №193/08.10.2023 г. от представителя на ПП ИМА ТАКЪВ НАРОД - Красимир Георгиев Ангелски, като неоснователна.**

**Оставя без разглеждане депозираната жалба с входяш №193/08.10.2023 г. от представителя на ПП ИМА ТАКЪВ НАРОД - Красимир Георгиев Ангелски, в частта относно изложените твърдения за възлагане на строително-монтажни работи, упражняването на контрол върху възложените СМР и данни за конфликт на интереси, както и правилното прилагане на ЗОП, като недопустима.**

**Гласували „за”:  Славянка Георгиева Тимова, Валентина Георгиева Димитрова, Валентина Георгиева Султанова, Георги Методиев Велков, Елена Гришева Георгиева-Великова, Велина Георгиева Пиргова, Ани Димитрова Паункова, Велина Бончева Банчевa, Петьо Георгиев Костадинов и Рилка Любомирова Филипова**

**Гласували „против“: Борислав Сотиров Коконов**

Решението се приема и подлежи на обжалване пред  Централната избирателна комисия по реда на чл.88 от ИК,чрез ОИК Петрич в тридневен срок от обявяването му.

 **По т.2 от ДР:** Постъпило е Заявление за гласуване с подвижна избирателна кутия /адресирано до кмета на общината/ от Илинка Александрова Тасева, от с. Ключ, община Петрич, регистрирано с вх. № 199/11.10.2023г. от общия регистър на ОИК. Към Заявлението е приложено Експертно Решение за ТЕЛК № 1339/21.05.2021г., издадено от „Югозападна Болница” ООД.

Съгласно изричните указания на ЦИК с Решение № 2599/05.10.2023г., в частта на раздел III „Ред за образуване на секция за гласуване с подвижна избирателна кутия”, т. 2 – *„Заявлението за вписване в списъка за гласуване с подвижна избирателна кутия (Приложение № 17-МИ от изборните книжа) се подава до кмета на общината/района/кметството/кметския наместник”*. Предвид което постъпилото Заявление за гласуване с подвижна избирателна кутия от Илинка Александрова Тасева, от с. Ключ, община Петрич, ведно с приложеното към Заявлението Експертно Решение за ТЕЛК № 1339/21.05.2021г., издадено от „Югозападна Болница” ООД следва да бъде изпратено до кмета на община Петрич, по компетентност.

**По т.3 от ДР:** Постъпило е Предложение с вх. №200/11.10.2023г. от общия регистър на ОИК Петрич от председателя на ДВИЖЕНИЕ ЗА ПРАВА И СВОБОДИ –Марио Минев за заличаване на Иван Кирилов Томов, като член на СИК №013300062 и замяната му с Татяна Георгиева Илиева, ЕГН \*\*\*\*\*\*.

На основание чл. 87,ал. 1, т. 5 и т. 6 от ИК, ОИК – Петрич, взе следнотно

**РЕШЕНИЕ № 196-МИ/11.10.2023г.**

**ОСВОБОЖДАВА** Иван Кирилов Тимев, **като член от състава на СИК № 013300062**  и на негово място **НАЗНАЧАВА** Татяна Георгиева Илиева, с ЕГН \*\*\*\*\*\*\*

 Решението се приема и подлежи на обжалване пред  Централната избирателна комисия по реда на чл.88 от ИК,чрез ОИК Петрич в тридневен срок от обявяването му

 Гласували „за”: Борислав Сотиров Коконов, Славянка Георгиева Тимова, Валентина Георгиева Димитрова, Валентина Георгиева Султанова, Георги Методиев Велков, Елена Гришева Георгиева-Великова, Велина Георгиева Пиргова, Ани Димитрова Паункова, , Велина Бончева Банчевa,Петьо Георгиев Костадинов и Рилка Любомирова Филипова

Гласували „против“: няма

**По т.4 от ДР:** На електронната поща на ОИК е постъпило уведомително писмо с указания от ЦИК, регистрирано с вх. №201/11.10.2023г. от общия регистър на ОИК Петрич. Уведомяват, че в системата за „Управление на процесите по предпечат, утвърждаване и печат на бюлетини и изборни книжа при местни избори в Република България” са публикувани пълните тиражи на бюлетините, както и пълните тиражи на протоколите за съответните общински и секционни избирателни комисии. Дават указания ОИК Петрич да установи съответствие в публикуваните бюлетини и протоколи, както и в броя тиражи.

ОИК Петрич определя двама свои членове – Борислав Коконов и Рилка Филипова, които в срок до 17,00 часа на 13.10.2023г. да извършат необходимата проверка и да докладват същата на комисията.

Председател: ……………

 /Борислав Коконов/

Секретар:………………

 /Елена Георгиева-Великова/